

**Бетон араластырғыштар мен езінді қоспалауыштардың жекелеген түрлеріне қатысты Еуразиялық экономикалық одақтың Бірыңғай кедендік тарифі кедендік әкелу бажының ставкасын белгілеу туралы**

Еуразиялық экономикалық комиссия Алқасының 2019 жылғы 16 шілдедегі № 121 шешімі

      2014 жылғы 29 мамырдағы Еуразиялық экономикалық одақ туралы шарттың 42 және 45-баптарына сәйкес **Еуразиялық экономикалық комиссия Алқасы** шешті:

      1. **Еуразиялық экономикалық одақтың ЕАЭО СЭҚ ТН 8474 31** **000 1 кодымен сыныпталатын бетон араластырғыштар мен езінді** **қоспалауыштардың жекелеген түрлеріне қатысты Еуразиялық экономикалық одақтың Бірыңғай кедендік тарифі кедендік әкелу бажының ставкасы (Еуразиялық экономикалық комиссия Кеңесінің 2012 жылғы 16 шілдедегі № 54 шешіміне қосымша) осы Шешім күшіне енген күннен бастап қоса алғанда 2021 жылғы 31 тамызға дейінгі аралықта кедендік құнның 5 пайызы мөлшерінде белгіленсін.**

      2. **Еуразиялық экономикалық одақтың Бірыңғай кедендік тарифіне (Еуразиялық экономикалық комиссия Кеңесінің 2012 жылғы 16 шілдедегі № 54 шешіміне қосымша) мынадай өзгерістер енгізілсін:**

**а) төртінші бағандағы ЕАЭО СЭҚ ТН 8474 31 000 1 коды бар позиция мынадай "**58С)**" ескертпеге сілтемемен толықтырылсын;**

**б) Еуразиялық экономикалық одақтың Бірыңғай кедендік тарифіне ескертпелер мынадай мазмұндағы 58С ескертпесімен толықтырылсын:**

**"**58С) **Кедендік құнның 5% мөлшеріндегі кедендік әкелу бажының ставкасы Еуразиялық экономикалық комиссия Алқасының 2019 жылғы 16 шілдедегі № 121 шешімі күшіне енген күннен бастап қоса алғанда 31.08.2021 дейінгі аралықта қолданылады.".**

      3. Осы Шешім ресми жарияланған күнінен бастап күнтізбелік 30 күн өткен соң күшіне енеді.

|  |  |
| --- | --- |
| *Еуразиялық экономикалық комиссия*  *Алқасы Төрағасының міндетін*  *уақытша атқарушы* | *К. Минасян* |

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК